اینگیلتره‌دکی بیگ ‌بن‌ین چانی، بازار ارته‌سی گونو گون‌اورتا ساعات‌لاریندا سون دفعه چالیناجاق.
یئتکی‌لی‌لر، 2021.جی ایله دک باخیما آلینا‌جاق جانین، یالنیز یئنی ایل قوتلامالاری و اؤنم‌لی حادثه‌لرین ایلدؤنوم‌لرینده چالیناجاغینی آچیقلادی.
ساعات عقربه‌لری ایسه، الکتریکلی بیر موتور یاردیمی ایله ایشله‌مه‌یه داوام ائده‌جک.
بیگ بن ده‌کی یئنیلمه ایشلری پروژه‌سی‌نین آنا معماری آدام واتروبسکی بی‌بی‌سی‌یه آچیقلاماسیندا، بورجا آسانسور، توالت و مطبخ کیمی یئنی یؤلوملر آرتیریلاجاغینی سؤیله‌دی.
واتروبسکی آیریجا، بورجون باخیمیندان سونرا انرژی توکه‌تیمی باخیمین‌دان داها وئریملی حالا گله‌جیینی ایفاده ائتدی.
باخیم ایشلری چرچیوه‌سینده، بیگ بن‌ده‌کی بؤیوک ساعاتین پارچا‌لی اولا‌راق سؤکوله‌رک، تمیزلنمه‌سی و تعمیر ائدیلمه‌سی ده یئر آلیر.
اؤته یاندان، پروگرام‌لاریندا بیگ بن‌ین چان سسینی قوللانان بی‌بی‌سی رادیو 4، بو سسی قوللانمایا ضبط ائدیلمیش اولاراق داوام ائده‌جک. بیگ بن‌ین، 157 ایلدیر هر ساعات باشی چالان چانی، داها اؤنجه 2007.جی ایلده و 1983-1985 آراسین‌داکی تعمیر ایشلرینده ده سوسموشدو.
بورج، 96،3 متر یوکسک‌لییه صاحب.
ساعاتین اؤزو 5،5 تن، چان ایسه 13،5 تن آغیرلیغا چاتارکن، چانین سسی 14 کیلونتر اوزاق‌لیق‌دان دویولابیلیر.
